Panský diel

Panský diel () je výrazný hôľnatý vrch v Starohorských vrchoch. Leží nad obcou Špania Dolina, približne  severne od Banskej Bystrice.

 Poloha 
Nachádza sa v západnej polovici pohoria, v Banskobystrickom kraji, na území okresu Banská Bystrica a v katastrálnom území obce Špania Dolina. Leží nad Sásovskou dolinou, v ochrannom pásme Národného parku Nízke Tatry. Najbližším sídlom je na severnom úpätí situovaná Špania Dolina, západne leží Uľanka, južne Banská Bystrica a východným smerom Baláže.

 Opis 
Panský diel je súčasťou hrebeňa, ktorý vedie od Kozieho chrbta cez Kečku a Jelenskú skalu nad Banskú Bystricu, kde ho zakončuje pahorok Bučičie (). Západne susedí Suchý vrch () a Končitý vrch (), južne je sedlom oddelený Horný diel () a Hrádok (), východne Malý diel () a severne vrch Žiare () a Jelenská skala ().Okolie Banskej Bystrice – Donovaly. Turistická mapa. 1 : 50 000. Harmanec: VKÚ, a. s. Masív leží v povodí Hrona; východné svahy odvodňuje Nemčiansky potok, južné Sásovský potok a severozápadné Banský potok. Vrcholom vedie značený turistický chodník zo Španej Doliny a Sásovej.

Z diaľky viditeľný vrch je známy lyžiarskymi vlekmi ale i lokálnymi vysielačmi rozhlasových staníc pre Banskú Bystricu. Na severnom úbočí sa nachádza športové centrum Šachtičky, ktoré ponúka napríklad jazdu na koni, detské ihrisko, reštauráciu a vyhliadkovú vežu. V stredisku sa nachádza Hotel Šachtička a v zimnom období je tu prevádzkované lyžiarske stredisko.

 Výhľady 
Hôľnatý vrchol a poloha na okraji pohoria umožňujú zaujímavý kruhový výhľad. Viditeľná je veľká časť Starohorských vrchov, Zvolenská kotlina, Horehronie i mesto Banská Bystrica. Pri vhodných podmienkach možno pozorovať aj Nízke Tatry, Veporské vrchy, Poľanu, Ostrôžky, Javorie, Štiavnické a Kremnické vrchy a Veľkú Fatru.

 Vysielač Panský diel 
Na vrchu sa nachádzajú tri vysielače rozhlasu, TV a GSM signálu, ktoré pokrývajú okolie Banskej Bystrice, časť Zvolenskej kotliny a Horehronia. Od 17. októbra 2017 z tejto lokality niekoľko rokov vysielal aj DAB multiplex spoločnosti Avis. Na kanáli 10B je s výkonom 3 kW šírených deväť rozhlasových staníc.

 Šírený program 
FM vysielač šíri signál dvoch súkromných rádií:

 Frekvencia  Program  Regionálna verzia  ERP  Polarizácia 102,9  Rádio Lumen   0,1 kW  horizontálna 106,6      1 kW  horizontálna

+KanálMultiplexERPPolarizácia10BAvis3 kWvertikálna

 Prístup 
 po  značke:
 zo severného smeru zo Španej Doliny cez stredisko Šachtičky
 od juhu z Banskej Bystrice - Sásovej cez Hrádok
 po  značke zo Seliec

 Referencie 

 Pozri aj 
 Starohorské vrchy
 Zoznam vrcholov v Starohorských vrchoch

 Externé odkazy 
 Poloha na turistickej mape
 Lyžiarske stredisko AKCENT NOVA Šachtičky

Kategória:Vrchy v Starohorských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Hiadeľ